如月車站

如月車站係源自日本網絡論壇嘅都市傳說，兼傳說入面嘅虛構鐵路車站名。

2004年，有人喺文字討論板2channel上以實況形式發表多則提到「如月車站」嘅貼文，話自己誤入呢個遠離人煙嘅無人車站。呢啲貼文起初以靜岡縣濱松市嘅西鹿島線為背景，最後以貼主誤入異界嘅展開為結。之後陸續有唔同網民自稱有同樣嘅經歷，慢慢呢個故仔就成為網絡迷因。

喺日文入面，呢個虛構車站一般會以假名+漢字嘅形式稱呼，不過亦有考據者或自稱到過呢個車站嘅人會以漢字形式叫佢做「如月車站」或「鬼站」。「如月車站」同其他都市傳說提到嘅類似虛構車站亦可統稱為「異界站」。

相關改篇作品

小說 
 2016年：《都市傳說系列：如月車站》，作者係笭菁，由奇幻基地出版。

電影 
 2022年1月19號，日本方面發佈咗拍攝呢個都市傳說真人電影版嘅消息，由恒松祐里擔任女主角、永江二朗監製、宮本武史編劇。

遊戲
 2020年：《幽電列車》，由Chilla's Art製作。

都市傳說